BANPU ออกหุ้นกู้ 4 ชุด 1.6 หมื่นลบ. ชูดบ. 1.58-3.80% เปิดขาย 30 ก.ค.-3 ส.ค.นี้
BANPU ออกหุ้นกู้ 4 ชุด มูลค่ารวมไม่เกิน 1.6 หมื่นลบ. ชูดอกเบี้ย 1.58-3.80% เปิดขายนักลงทุนทั่วไป-สถาบัน-รายใหญ่ 30 ก.ค.-3 ส.ค.นี้
BANPU ออกหุ้นกู้ 4 ชุด มูลค่ารวมไม่เกิน 1.6 หมื่นลบ. ชูดอกเบี้ย 1.58-3.80% เปิดขายนักลงทุนทั่วไป-สถาบัน-รายใหญ่ 30 ก.ค.-3 ส.ค.นี้
29 ก.ค. 2564

บริษัท บ้านปู จำกัด (มหาชน) หรือ BANPU ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้บริษัท ครั้งที่ 2/2564 มูลค่ารวมไม่เกิน 16,000 ล้านบาท แบ่งออกเป็น 4 ชุด ได้แก่
หุ้นกู้ชุดที่ 1 จำนวนไม่เกิน 4,000 ล้านบาท อายุ 5 ปี ครบกำหนดไถ่ถอนปี 2569 อัตราดอกเบี้ย 2.90% ต่อปี ชำระดอกเบี้ยทุก 6 เดือนตลอดอายุหุ้นกู้
หุ้นกู้ชุดที่ 2 จำนวนไม่เกิน 4,250 ล้านบาท อายุ 7 ปี ครบกำหนดไถ่ถอนปี 2571 อัตราดอกเบี้ย 3.30% ต่อปี ชำระดอกเบี้ยทุก 6 เดือนตลอดอายุหุ้นกู้
หุ้นกู้ชุดที่ 3 จำนวนไม่เกิน 6,500 ล้านบาท อายุ 10 ปี ครบกำหนดไถ่ถอนปี 2574 อัตราดอกเบี้ย 3.80% ต่อปี ชำระดอกเบี้ยทุก 6 เดือนตลอดอายุหุ้นกู้
หุ้นกู้ชุดที่ 4 จำนวนไม่เกิน 2,000 ล้านบาท อายุ 3 ปี ครบกำหนดไถ่ถอนปี 2567 อัตราดอกเบี้ย 1.58% ต่อปี ชำระดอกเบี้ยทุก 6 เดือนตลอดอายุหุ้นกู้
ทั้งนี้ หุ้นกู้ชุดที่ 1 -3 เป็นการเสนอขายให้แก่ประชาชนเป็นการทั่วไป (ผู้ลงทุนทั่วไปและผู้ลงทุนสถาบัน) ส่วนหุ้นกู้ชุดที่ 4 เสนอขายให้แก่ผู้ลงทุนสถาบันและ/หรือผู้ลงทุนรายใหญ่ โดยระยะเวลาจองซื้อหุ้นกู้ ระหว่างวันที่ 30 ก.ค.และ 2-3 ส.ค.64 ผู้จัดการการจัดจำหน่ายหุ้นกู้ได้แก่ ธนาคารกรุงเทพ ธนาคารกรุงไทย ธนาคารซีไอเอ็มบี ไทย และ บล.เกียรตินาคินภัทร
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ในครั้งนี้เพื่อนำไปชำระคืนหุ้นกู้หรือหนี้จากการออกตราสารหนี้
ขณะที่อันดับความน่าเชื่อของหุ้นกู้อยู่ที่ “A+” แนวโน้ม “Stable” โดยบริษัท ทริสเรทติ้ง จำกัด เมื่อวันที่ 23 ก.ค.64